**Virtain Musiikkiyhdistys ry. Vapaa julkaistavaksi 14.7.2016**

KesäVirrat soi -musiikkijuhla käynnistyy tänään -

ennätyksellinen lipunmyynti

KesäVirrat soi -musiikkijuhla järjestetään kolmannen kerran 14. - 17.7.2016 ja tähän mennessä jokainen vuosi on ollut edellistä parempi. Tältä vuodelta odotetaan yleisöennätystä. Ohjelma on monipuolinen ja kiinnostava.

* Kulunut vuosi on ollut kasvun ja kehityksen vuosi KesäVirrat soi -musiikkijuhlan organisaatiolle. Suunnittelimme entistäkin kunnianhimoisemman ja monipuolisemman ohjelman, vahvistimme organisaatiotamme ja panostimme voimakkaasti viestintään. Päätimme myös lähteä yhteistyöhön Lippupisteen kanssa, jotta kaikki musiikinystävät olisivat tasa-arvoisessa asemassa lippuja ostaessaan. Tänään musiikkijuhlan käynnistyessä voimme todeta ponnistelujemme olleen oikeansuuntaisia. Lipunmyynti on yllättänyt meidät jo tähän mennessä erittäin positiivisesti ja mielenkiinto musiikkijuhlaa kohtaan on ollut todella suurta, sanoo musiikkijuhlan taiteellinen johtaja sellisti Hannu Kiiski.

Musiikkijuhla käynnistyy torstai-iltana 14.7. Virtain kirkossa ja jatkuu yhteensä yhdeksän konsertin ja sunnuntain juhlamessun merkeissä sunnuntai-iltaan 17.7. Konserttipaikkoina toimivat myös Killinkosken kirkko ja Matias-kappeli sekä Joutsenjärven mansikkaluomutila ja Myllyniemen tanssilava Vaskivedellä. Lauantai-iltana muusikot irrottelevat Rantaterassi Baarpuurissa Virtain laivarannassa.

Taiteilijat ovat maamme huippukaartia. Mukana ovat mm. sopraano Soile Isokoski, sellisti Seppo Kimanen, sellotaiteilija Hannu Kiiski, monitaitajat Jukka Perko ja Iiro Rantala, Marzi Nyman, Niko Kumpuvaara ja Dave Nyholm. Total Cello Ensemble, Key Ensemble Ruut Kiiskin johtamana ja Kamus-kvartetti sekä Samuli Salmi -kvintetti vaatisivat jokainen oman esittelynsä.

Kaikki konsertit ja taiteilijat on esitelty musiikkijuhlan kotisivulla [www.kesavirratsoi.fi](http://www.kesavirratsoi.fi). Lipunmyynti joko lippu.fi tai R-kioskeista sekä tuntia ennen konserttia ovelta mikäli konsertti ei ole loppuunmyyty.

**Yhteydenotot:**

Mikäli olet median edustajana tulossa seuraamaan musiikkijuhlaa, pyydämme ilmoittautumaan anna.kiiski@gmail.com tai puh. 044 980 8073.

.

Haastattelupyynnöt, taiteellinen johtaja Hannu Kiiski, puh. 0400 235 642

[www.kesavirratsoi.fi](http://www.kesavirratsoi.fi)

<https://www.facebook.com/kesavirrat.soi/?fref=ts>

<https://twitter.com/kesavirratsoi>

#kesävirratsoi

……………………………………………………………………………………………………………………………………………..

**KesäVirrat soi lyhyesti**

Musiikkijuhla järjestetään Virroilla kesällä 2016 kolmannen kerran

Taiteellinen johtaja sellotaiteilija Hannu Kiiski

Yhdeksän konserttia sekä juhlamessu Virtain kirkossa

Paikallisin voimin ja mesenaattien avustuksella toteutettava tasokas musiikkitapahtuma

Liput: Lippupisteen toimipaikat, www.lippu.fi, R-kioskit tai ennen konserttia ovelta (ellei loppuunmyyty)